ddrg/super_eurlex huggingface dataset:
A Bizottság 226/97/EK rendelete

(1997. február 6.)

a termelői jövedelmek, illetve a marha- és borjúhúságazat közvetlen támogatására vonatkozó kiegészítő intézkedésekről szóló 2443/96/EK tanácsi rendelet alkalmazására vonatkozó részletes szabályok megállapításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a termelői jövedelmek vagy a marha- és borjúhúságazat közvetlen támogatására vonatkozó kiegészítő intézkedésekről szóló, 1996. december 17-i 2443/96/EK tanácsi rendeletre [1] és különösen annak 4. cikkére,

mivel a tagállamok közötti átláthatóság, és a 2443/96/EK rendeletben megállapított kiegészítő fizetések nyomon követése és helyes adminisztrációja érdekében a tagállamoknak tájékoztatni kell a Bizottságot az abban a rendeletben előírt intézkedések végrehajtására igénybe vett engedélyezési modellről és az alkalmazott részletes nemzeti szabályozásról, továbbá a záró egyenlegről;

mivel annak érdekében, hogy a 2443/96/EK rendeletet a tagállamok a lehető leggyorsabban végre tudják hajtani, szükség van e rendelet késedelem nélküli hatálybalépésére;

mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

A 2443/96/EK rendelet 1. cikkében előírt kiegészítő támogatásra vonatkozóan a tagállamok közlik a Bizottsággal a következőket:

a) késedelem nélkül, a támogatás odaítélését szolgáló módszerek meghatározásához használt objektív követelmények és a piac torzításának elkerülését célzó rendelkezések leírását:

- a termelői jövedelmek közvetlen támogatása esetében különösen az odaítélt összegeket és azok kiszámítási alapját, valamint a kifizetés előre látható dátumait,

- a marha- és borjúhúságazat közvetlen támogatása esetében különösen a meghozott intézkedéseket, a támogatás kiszámításának alapját és a kifizetés előre látható dátumait.

b) legkésőbb 1997. november 15-én a kifizetett támogatás teljes összegét, a haszonélvezők számát és típusait, valamint a vonatkozó intézkedéseket.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. február 6-án.

a Bizottság részéről

Franz Fischler

a Bizottság tagja

[1] HL L 333., 1996.12.21., 2. o.

--------------------------------------------------
A BIZOTTSÁG 692/98/EK RENDELETE

(1998. március 27.)

a rizstermelők támogatási rendszerének keretében az egyes tagállamokban alkalmazandó kompenzációs kifizetések csökkentésének megállapításáról szóló 2050/97/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 192/98/EK rendelettel1 módosított, a rizspiac közös szervezéséről szóló, 1995. december 22-i 3072/95/EGK tanácsi rendeletre2 és különösen annak 6. cikke (5) bekezdésének második albekezdésére,

mivel a 3072/95/EK rendelet 6. cikkének (5) bekezdése meghatározza, hogy ahol a rizstermesztésbe bevont területek nagysága egy adott évben meghaladja az adott bázisterület nagyságát, ott az azonos termelési évre vonatkozóan csökkenteni kell az adott bázisterületen működő összes termelő részére nyújtott kompenzációs kifizetéseket;

mivel az 1305/97/EC bizottsági rendelettel3 módosított, a rizstermelők támogatási rendszere alapján folyósított kompenzációs kifizetések feltételeit illetően a 3072/95/EK tanácsi rendelet alkalmazása szabályainak megállapításáról szóló, 1997. április 8-i 613/97/EK bizottsági rendelet4 6. cikkének (1) bekezdése meghatározza, hogy a tagállamoktól kapott értesítések bizonyos feltételek fennállása esetén helyesbíthetők, valamint hogy a helyesbített információk ellenőrzése után a Bizottságnak - ahol szükséges - a 3072/95/EK rendelet 6. cikke (5) bekezdésének értelmében végrehajtott csökkentések mértékét újra kell számítania;

mivel Spanyolország az 1997-ben rizstermesztésbe bevont területek nagyságára vonatkozóan korrigált értesítést nyújtott be; mivel e terület kisebb, mint az e tagállam számára meghatározott országos bázisterület; mivel az információ elemzése után a Spanyolországra vonatkozó kompenzációs kifizetéseknek a 2050/97/EK bizottsági rendelet5 szerint meghatározott csökkentését érvényteleníteni kell;

mivel az e rendeletben előírt intézkedések összhangban állnak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 2050/97/EK rendelet 1. cikkében szereplő táblázatban a Spanyolországra való hivatkozást és a 27,75-ös adatot el kell hagyni.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. március 27-én.

a Bizottság részéről

Franz FISCHLER

a Bizottság tagja

1 HL L 20., 1998.1.27., 16. o.

2 HL L 329., 1995.12.30., 18. o.

3 HL L 177., 1997.7.5., 11. o.

4 HL L 94., 1997.4.9., 1. o.

5 HL L 287., 1997.10.21., 12. o.
A Bizottság 727/98/EK rendelete

(1998. március 31.)

a 3066/95/EK tanácsi rendelet által előírt intézkedéseknek a sertéshús-, illetve a baromfihús- és a tojáságazatra vonatkozó alkalmazási szabályainak megállapításáról szóló 1898/97/EK és 1899/97/EK rendeletekben előírt bizonyos engedmények felfüggesztéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1595/97/EK rendelettel [1] módosított, az egyes mezőgazdasági termékekre vonatkozó engedmények közösségi vámkontingens formájában történő meghatározásáról, valamint a többoldalú kereskedelmi tárgyalások uruguayi fordulója során kötött Mezőgazdasági Megállapodás figyelembevétele céljából az Európa-megállapodásokban szabályozott egyes mezőgazdasági engedmények önálló és átmeneti intézkedésként történő kiigazításáról szóló, 1995. december 22-i 3066/95/EK tanácsi rendeletre [2] és különösen annak 8. cikkére,

mivel a 3066/95/EK rendelet által meghatározott bizonyos vámengedmények felfüggesztéséről szóló 703/98/EK tanácsi rendelet [3] egyes sertéshús- és baromfihús-termékek vonatkozásában egyes vámengedményeket felfüggeszt; mivel ennek megfelelően rendelkezni kell a legutóbb a 618/98/EK rendelettel [4] és az 1899/97/EK rendelettel [5] módosított 1898/97/EK bizottsági rendeletben [6] megállapított részletes alkalmazási szabályoktól való eltérésekről;

mivel az e rendeletben előírt intézkedések összhangban vannak az érintett irányítóbizottságok véleményével,

ELFOGADTA EZT A RENDELETET:

1. cikk

Az 1898/97/EK rendelet értelmében csökkentett vámtételek alkalmazására vonatkozó engedélykérelmek, valamint – a Cseh Köztársaságból származó termékeknél – az 1899/97/EK rendeletnek megfelelően a 19., 20., 21., 22., 23. és 24. csoportra vonatkozó kérelmek benyújtása 1998. április 1-jétől felfüggesztésre kerül.

2. cikk

Ez a rendelet 1998. április 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. március 31-én.

a Bizottság részéről

Franz Fischler

a Bizottság tagja

[1] HL L 216., 1997.8.8., 1. o.

[2] HL L 328., 1995.12.30., 31. o.

[3] HL L 98., 1998.3.31., 1. o.

[4] HL L 82., 1998.3.19., 35. o.

[5] HL L 267., 1997.9.30., 67. o.

[6] HL L 267., 1997.9.30., 58. o.

--------------------------------------------------
A Tanács 2070/98/EK rendelete

(1998. szeptember 28.)

a méz termelésének és forgalmazásának javítására irányuló intézkedések alkalmazására vonatkozó általános szabályok megállapításáról szóló 1221/97/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel az 1221/97/EK rendelet [4] megállapítja azt a határidőt, amelyen belül az éves nemzeti programok részét képező intézkedésekkel kapcsolatos kiadásoknak fel kell merülniük;

mivel annak elkerülése végett, hogy a nemzeti programok időtartama az első év során lerövidüljön, az ilyen kiadások felmerülésére vonatkozó határidőt meg kell hosszabbítani,

ELFOGADTA EZT A RENDELETET:

1. cikk

Az 1221/97/EK rendelet 3. cikkében a harmadik albekezdés helyébe a következő szöveg lép:

"Az 1. cikkben említett éves nemzeti programok alapján tett intézkedésekkel kapcsolatos kiadásoknak a tagállamok számára a tárgyév októberének 15. napjáig kell felmerülniük. Az első évre vonatkozóan azonban ez a határidő meghosszabbodik 1999. január 31-ig."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. szeptember 28-án.

a Tanács részéről

az elnök

W. Molterer

[1] HL C 222., 1998.7.16., 15. o.

[2] 1998. szeptember 16-i vélemény (a Hivatalos Lapban még nem tették közzé).

[3] 1998. szeptember 9-i vélemény (a Hivatalos Lapban még nem tették közzé).

[4] HL L 173., 1997.7.1., 1. o.

--------------------------------------------------
A Bizottság 203/98/EK rendelete

(1998. január 26.)

a mezőgazdasági termékek feldolgozásával előállított egyes árucikkekre vonatkozó behozatali eljárás alkalmazásához szükséges analitikai módszerek és más technikai jellegű rendelkezések megállapításáról szóló 4154/87/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a Bizottság 2509/97/EK rendeletével [1] módosított, a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel annak biztosítására, hogy a 3488/93/EGK tanácsi rendelet [3] hatálya alá tartozó áruk behozatalkor egységes bánásmódban részesüljenek az egész Közösségben, a 4154/87/EGK bizottsági rendeletnek [4] a tejzsírok meghatározására vonatkozó rendelkezéseit módosítani kell;

mivel az ilyen vizsgálatokért felelős laboratóriumok által végzett kutatások és vizsgálatok azt mutatják, hogy az 1. cikkben megállapított eljárás a legmegfelelőbb;

mivel az e rendeletben előírt rendelkezések összhangban vannak a Vámkódex Bizottság Vám- és Statisztikai Nómenklatúra Részlege véleményével,

ELFOGADTA EZT A RENDELETET:

1. cikk

A 4154/87/EGK rendelet 2. cikkének 3. pontja helyébe a következő rendelkezés lép:

"(3) Tejzsírtartalom

a) Ha a b) bekezdés másképp nem rendelkezik, a tömegszázalékos tejzsírtartalmat sósavval történő hidrolízist petroléterrel történő oldószeres kivonással kell meghatározni.

b) Ha tejzsírokon kívül más zsírok jelenléte is bizonyított az áru összetételében, a következő eljárást kell alkalmazni:

- az áruban a teljes zsírtartalom tömegszázalékát az a) pont szerint kell meghatározni,

- a tejzsírtartalom meghatározásához petroléterrel történő oldószeres kivonáson alapuló módszert használnak, amelyet sósavval történő hidrolízis előz meg és a zsírsavak metil-észtereinek gázkromatográfiája követ. Ha a tejzsírok jelenlétét kimutatták, százalékos részarányukat a metil-butirát százalékos koncentrációját 25-tel szorozva, a szorzatot az áruk teljes zsírtartalmának tömegszázalékával szorozva és 100-zal osztva kell kiszámítani."

2. cikk

Ez a rendelet AzEurópai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. január 26-án.

a Bizottság részéről

Mario Monti

a Bizottság tagja

[1] HL L 345., 1997.12.16., 44. o.

[2] HL L 256., 1987.9.7., 1. o.

[3] HL L 318., 1993.12.20., 18. o.

[4] HL L 392., 1987.12.31., 19. o.

--------------------------------------------------
A Bizottság 738/98/EK rendelete

(1998. április 1.)

a marha- és borjúhúságazatbeli behozatali és a kiviteli engedélyekre vonatkozó alkalmazási szabályokról szóló 1445/95/EK rendelettől való átmeneti eltérésről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2634/97/EK rendelettel [1] módosított, a marha- és borjúhús piacának közös szervezéséről szóló, 1968. június 27-i 805/68/EGK tanácsi rendeletre [2] és különösen annak 9. és 13. cikkére,

mivel a legutóbb a 260/98/EK rendelettel [3] módosított, a marha- és borjúhúságazatbeli behozatali és kiviteli engedélyekre vonatkozó alkalmazási szabályokról és a 2377/80/EGK rendelet [4] hatályon kívül helyezéséről szóló, 1995. június 26-i 1445/95/EK rendelet 10. cikkének (1) bekezdése rendelkezik arról, hogy a kiviteli engedélyt a kérelem benyújtását követő ötödik munkanapon kell kiállítani, feltéve hogy a Bizottság időközben nem tett semmilyen különleges intézkedést;

mivel figyelembe véve az 1998. évi hivatalos ünnepnapokat és azt a körülményt, hogy a Hivatalos Lap ezeken a napokon rendszerint nem jelenik meg, a mérlegelésre meghatározott öt nap túl rövid, és nem teszi lehetővé a piac megfelelő irányítását, és ezért ezt az időt átmenetileg hét napra kell meghosszabbítani;

mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

Az 1445/95/EK rendelet 10. cikkének (1) bekezdése ellenére az

- 1998. április 6-tól 8-ig,

- 1998. április 27-től 29-ig,

- 1998. május 18-tól 20-ig,

- 1998. december 21-től 30-ig

benyújtott kérelemre az engedélyt a kérelmek benyújtásának napjától számított hetedik munkanapon állítják ki, feltéve hogy a Bizottság időközben nem hozott semmilyen, az említett rendelet 10. cikkének (2) bekezdésében jelzett különleges intézkedést.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. április 1-jén.

a Bizottság részéről

Franz Fischler

a Bizottság tagja

[1] HL L 356., 1997.12.31., 13. o.

[2] HL L 148., 1968.6.28., 24. o.

[3] HL L 25., 1998.1.31., 42. o.

[4] HL L 143., 1995.6.27., 35. o.

--------------------------------------------------
A Bizottság 2182/98/EK rendelete

(1998. október 9.)

a mezőgazdasági termékek és élelmiszerek különleges tulajdonságainak tanúsításáról szóló 2082/92/EGK tanácsi rendelet alkalmazása részletes szabályainak megállapításáról szóló 1848/93/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a mezőgazdasági termékek és élelmiszerek különleges tulajdonságainak tanúsításáról szóló, 1992. július 14-i 2082/92/EGK tanácsi rendeletre [1] és különösen annak 20. cikkére,

mivel a legutóbb a 2515/94/EK rendelettel [2] módosított, a mezőgazdasági termékek és az élelmiszerek különleges tulajdonságainak tanúsításáról szóló 2082/92/EGK tanácsi rendelet alkalmazása részletes szabályainak megállapításáról szóló, 1993. július 9-i 1848/93/EGK bizottsági rendelet [3] 4. cikkének (2) bekezdése lehetővé teszi a közösségi nyelveken megjelenő "hagyományos különleges termék" jelzés és ábra jelentésének fogyasztókkal való megértetését szolgáló intézkedések megtételét; mivel a megtett intézkedések, különösen a gyártókat, a forgalmazókat és a fogyasztókat megcélzó közösségi kampány egyértelműen hasznosnak és hatékonynak bizonyult;

mivel a 2082/92/EGK rendelet és a benne foglalt logó, illetve jelzés megismertetésére tett intézkedés hasznos pozitív hatással járt, a legutóbb az 1726/98/EK rendelettel [4] módosított 2037/93/EGK rendeletben [5] meghatározott határidőt négy évvel meg kell hosszabbítani azért, hogy az intézkedés folytatódhasson, és hogy hatását növelni lehessen;

mivel az e rendeletben foglalt intézkedések összhangban vannak a Különleges Tulajdonságok Tanúsítványainak Bizottsága véleményével,

ELFOGADTA EZT A RENDELETET:

1. cikk

Az 1848/93/EGK rendelet 4. cikkének (2) bekezdése a következőképpen módosul:

1. az "öt" szó helyébe a "kilenc" lép;

2. a következő albekezdéssel egészül ki:

"A megtett intézkedés értékelésére kerül sor."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. október 9-én.

a Bizottság részéről

Franz Fischler

a Bizottság tagja

[1] HL L 208., 1992.7.24., 9. o.

[2] HL L 275., 1994.10.26., 1. o.

[3] HL L 168., 1993.7.10., 35. o.

[4] HL L 224., 1998.8.11., 1. o.

[5] HL L 185., 1993.7.28., 5. o.

--------------------------------------------------
A Tanács 1631/98/EK rendelete

(1998. július 20.)

a közösségi szőlőkataszter létrehozásáról szóló 2392/86/EGK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel a borpiac közös szervezéséről szóló, 1987. március 16-i 822/87/EGK tanácsi rendeletre [1] és különösen annak 80. cikkére,

tekintettel a Bizottság javaslatára [2],

mivel a 2392/86/EGK rendeletben [3] előírt intézkedéseknek megfelelően rugalmasnak kell lenniük ahhoz, hogy azokat a borpiac közös szervezésének fejlődéséhez lehessen igazítani; mivel Spanyolország, Görögország és Portugália esetében a szőlőkataszter bevezetése során felmerült technikai nehézségek szükségessé teszik a 2392/86/EGK rendelet 4. cikke (4) bekezdésében meghatározott határidők meghosszabbítását,

ELFOGADTA EZT A RENDELETET:

1. cikk

A 2392/86/EGK rendelet 4. cikke (4) bekezdésének első albekezdése a következő mondattal egészül ki:

"A szőlőkataszter létrehozásának végső időpontja Spanyolországban 1999. december 31., Görögországban és Portugáliában 2000. december 31."

2. cikk

Ez a rendelet az Európai Közösség Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. július 20-án.

a Tanács részéről

az elnök

W. Molterer

[1] HL L 84., 1987.3.27., 1. o. A legutóbb az 1627/98/EK rendelettel módosított rendelet (HL L 210., 1998.7.28., 8. o.).

[2] HL C 87., 1998.3.23., 17. o.

[3] HL L 208., 1986.7.31., 1. o. A legutóbb az 1596/96/EK rendelettel módosított rendelet (HL L 206., 1996.8.16., 38. o.).

--------------------------------------------------
A Bizottság 1983/98/EK rendelete

(1998. szeptember 17.)

a gabona intervenciós központok meghatározásáról szóló 2273/93/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a Bizottság 923/96/EK rendeletével [1] módosított, a gabonapiac közös szervezéséről szóló, 1992. június 30-i 1766/92/EGK tanácsi rendeletre [2] és különösen annak 5. cikkére,

mivel a legutóbb az 1877/97/EK rendelettel [3] módosított 2273/93/EGK bizottsági rendelet [4] melléklete meghatározza az intervenciós központokat; mivel egyes tagállamok kérték e melléklet módosítását; mivel e kéréseknek eleget kell tenni;

mivel az e rendeletben foglalt intézkedések összhangban állnak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 2273/93/EGK rendelet melléklete a következőképpen módosul:

1. A

"France"

rész a következőképpen módosul:

Megyék | Törölt központok | Felvett központok |

Aube | Thennelières (árpa) Thennelières (kukorica) Nogent-sur-Seine (durumbúza) | Châtres (árpa) Roncenay (kukorica) Luyères (árpa) |

Creuse | La Souterraine (árpa) | |

Allier | | Tréteau (kukorica) |

Loire | Feurs (búza) | |

Rhône | | Lyon (kukorica) |

Tarn-et-Garonne | Valence d'Agen (búza) | Malause (kukorica) |

Aude | Trèbes (árpa) | Castelnaudary (cirok) |

2. Az "Österreich" részben

- az "absdorf-hippersdorf"-i központból "Absdorf" lesz,

- a "palterndorf-dobermannsdorf"-i központból "Dobermannsdorf" lesz,

- a "siebenbrunn-leopoldsdorf"-i központból "Untersiebenbrunn" lesz.

3. A "Suomi" részben a "Mustio" központból "Mustio-kirkniemi" lesz.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. szeptember 17-én.

a Bizottság részéről

Franz Fischler

a Bizottság tagja

[1] HL L 126., 1996.5.24., 37. o.

[2] HL L 181., 1992.7.1., 21. o.

[3] HL L 265., 1997.9.27., 33. o.

[4] HL L 207., 1993.8.18., 1. o.

--------------------------------------------------
A Bizottság 575/98/EK rendelete

(1998. március 12.)

a 327/98/EK rendelet 2. cikk (2) bekezdése alapján benyújtott, a rizsre és törmelékrizsre vonatkozó behozatali engedélyek kibocsátásáról (kiegészítő rész 1998. január hónapra)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a rizs és a törmelékrizs behozatalára vonatkozó egyes vámkontingensek megnyitásáról és kezeléséről szóló, 1998. február 10-i 327/98/EK bizottsági rendeletre [1] és különösen annak 5. cikke (2) bekezdésére,

mivel a 327/98/EK rendelet 2. cikkének (2) bekezdése a behozatali engedélyek kiadásával kapcsolatban 1998 január hónapra kiegészítő részről rendelkezik; mivel e kiegészítő részre vonatkozó engedélykérelmeket a 327/98/EK rendelet hatálybalépését követő első 10 munkanap során kell benyújtani;

mivel a 327/98/EK rendelet 5. cikkének (2) bekezdése értelmében a Bizottságnak a tagállami engedélykérelmekre vonatkozó értesítés határidejétől számított 10 napon belül el kell döntenie, milyen mértékig lehet a kérelmeket elfogadni, és rögzítenie kell a következő rész szerint rendelkezésre álló mennyiségeket;

mivel a mennyiségek vizsgálata, amelyekre a kérelmeket benyújtották, azt mutatja, hogy az engedélyeket adott esetben a melléklet rendelkezéseivel összhangban álló százalékos csökkentéssel megszorzott mennyiségekre kell kibocsátani,

ELFOGADTA EZT A RENDELETET:

1. cikk

(1) A 327/98/EK rendelet 2. cikkének (2) bekezdése szerint benyújtott, rizsre és törmelékrizsre vonatkozó azon behozatali engedélyeket, amelyekről értesítették a Bizottságot, adott esetben a melléklet rendelkezéseivel összhangban álló százalékos csökkentéssel megszorzott mennyiségekre bocsátják ki.

(2) A következő részek keretei között rendelkezésre álló mennyiségek a mellékletben kerültek megállapításra.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. március 12-én.

a Bizottság részéről

Franz Fischler

a Bizottság tagja

[1] HL L 37., 1998.2.11., 5. o.

--------------------------------------------------

MELLÉKLET

A kérelmezett mennyiségekre alkalmazandó csökkentési százalék és a következő rész keretében rendelkezésre álló mennyiségek:

i. a 2. cikk (2) bekezdésének i. pontjában említett mennyiség: az 100630 KN-kód alá tartozó félig hántolt és hántolt rizs

Származás | Csökkentés %-ban | Az 1998 április havi részre rendelkezésre álló mennyiség (tonnában) |

Thaiföld | 0 | 7875 |

ii. a 2. cikk (2) bekezdésének ii. pontjában említett mennyiség: az 10064000 KN-kód alá tartozó törmelékrizs

Származás | Csökkentés %-ban | Az 1998 július havi részre rendelkezésre álló mennyiség (tonnában) |

Thaiföld | 0 | 28240 |

Ausztrália | 75 | 6457 |

Guyana | 0 | 8503 |

Amerikai Egyesült Államok | 0 | 3641 |

Egyéb származási helyek | 90,7616 | 7240 |

--------------------------------------------------